Damvlakke in Wes-Kaap bereik rekord hoogte na vier jaar se droogte | DieKaap.com
Die hoofopgaardamme vir die Kaapstadse metropool is gemiddeld naby aan 80% vol. Die gemiddelde vlakke van die Wes-Kaap se damme is die hoogste wat dit in vier jaar was – en nóg reën is op pad. Een van die damme wat die beste gestyg het, is die Theewaterskloofdam wat presies twee jaar gelede slegs 22% vol was, teenoor Maandag se 66,5%.
Wes-Kaapse LUR vir omgewingsake en ontwikkelingsbeplanning, Anton Bredell sê dat die gemiddelde damvlak van die Wes-Kaap staan nou op 61,2% – die beste in vier jaar, maar dit is egter nog nie die die 79% wat dit in Augustus 2015 was voordat 'n voortslepende droogte sy tol geëis het nie. Volgens Bredell bly die grootste bron van kommer steeds die Karoo omrede landboutoestande bitter moeilik bly. Hy het die het die proses van waterbeperkings verduidelik en sê dié besluit word op munisipale vlak geneem, gewoonlik eers nadat die nasionale departement van water en sanitasie gekonsulteer is.
Volgens Netwerk 23 vind die proses vind in die algemeen eers plaas nadat die winterreënvaltydperk verby is, wanneer daar op nasionale vlak besluit word wat die watertoedelings vir onder meer landbou en die onderskeie munisipaliteite sal wees vir die jaar wat volg. In die Wes-Kaap begin dié jaarlikse siklus op 1 November.
Terwyl Wes-Kapenaars hul seëninge tel oor die stand van damme wat so verbeter het, word nog drie dae van reën tot Donderdag deur die Suid-Afrikaanse Weerdiens voorspel.
Dinsdag is daar 'n 30%-kans vir reën in Kaapstad, die Strand, die Paarl, Malmesbury, Langebaan, Redelinghuys, Hermanus en Grabouw. Woensdag is die kanse vir reën in dié gebiede 60% en Donderdag weer 30%, waarna dit begin opklaar.
Woensdag is daar ook 'n 30%-kans vir reën wat uitbrei na Worcester, Ceres, Clanwilliam, Calvinia, Sutherland en Springbok.
« Another body discovered this weekend on Table Mountain
Politieke toestand van SA noop eienaars om ontslae te raak van eiendomme in ryk woonbuurte van Kaapstad – pryse daal nou tot 50% »